Manovrimi i vështirë i Turqisë mes krizës Rusi-Ukrainë
Analistët paralajmërojnë se tensionet në rritje mund t'i japin fund politikës së zotit Erdoganit të balancimit mes Uashingtonit dhe Moskës 
Presidenti turk Recep Tayyip Erdogan ka mundur të ruajë deri më tani marrëdhënie të mira me homologun e tij ukrainas dhe atë rus. Por, siç njofton nga Stambolli korrespondenti i Zërit të Amerikës, Dorian Jones, tashmë analistët paralajmërojnë se tensionet në rritje mes Rusisë dhe Ukrainës mund t'i japin fund këtij ekuilibri delikat. Ndërsa rriten tensionet mes Ukrainës dhe Rusisë, Turqia e gjen veten në mes. Presidenti turk Recep Tayyip Erdogan ka kultivuar marrëdhënie të ngushta me homologët e tij ukrainas dhe rus. i tha Zërit të Amerikës Mustafa Aydin, profesor në Universitetin Kadir Has Duke përmendur marrëdhëniet e mira, zoti Erdogan ka ofruar të ndërmjetësojë ndërmjet Kievit dhe Moskës, një lëvizje kjo e mirëpritur nga Kievi. Megjithatë, një zëdhënëse e ministrisë së jashtme ruse e refuzoi ofertën. Disa analistë thonë se Moska nuk do t'i dëmtonte marrëdhëniet e saj të ngushta me Ankaranë. Ata thonë se Rusia e vlerëson këtë marrëdhënie, në veçanti pasi Turqia është një vend anëtar i NATO-s. i tha Zërit të Amerikës Zaur Gasimov, profesor i Universitetit të Bonit. Por durimi i Moskës me Ankaranë mund të jetë duke u pakësuar. Vendimi rishtazi i Turqisë për të lejuar një luftanije amerikane të kalojë përmes ngushticës së Bosforit për të marrë pjesë në një stërvitje detare NATO - Ukrainë në muajin prill u kritikua menjëherë nga Presidenti rus Vladimir Putin. Moska kritikoi gjithashtu Turqinë për shitjet e vazhdueshme të dronëve ushtarakë për Ukrainën, që Kievi i përdori rishtazi ndaj forcave separatiste të mbështetura nga Rusia. , thotë Arda Mevlutoglu, analist për mbrojtjen. Turqia mbështetet së tepërmi tek energjia ruse dhe bashkëpunimi rus në zonat e nxehta, përfshirë Sirinë. Ankaraja është pra e ndërgjegjshme se nëse mbështet partnerët e NATO-s, Moska mund t'i vendosë një çmim të lartë.